b'\n_START_ARTICLE_\nRusija\n_START_SECTION_\nPodnebje\n_START_PARAGRAPH_\nPodnebje je ve\xc4\x8dinoma celinsko, na severu subarkti\xc4\x8dno in arkti\xc4\x8dno .Ob obalah atlantskega oceana je podnebje atlantsko. Zimske temperature dose\xc5\xbeejo najni\xc5\xbeje vrednosti v V. Sibiriji (v Ojmjakonu so leta 1933 izmerili -71,1\xc2\xa0\xc2\xb0C). Koli\xc4\x8dina padavin se zmanj\xc5\xa1uje od zahoda proti vzhodu. Na obali \xc4\x8crnega morja je ozek pas podnebja, ki je mo\xc4\x8dno podobno sredozemskemu.\n_START_SECTION_\nRastlinstvo\n_START_PARAGRAPH_\nNa skrajnem severu uspeva le tundrsko rastlinstvo, ki proti jugu po\xc4\x8dasi preide v lesotundro (gozdno tundro), nato pa v iglasti gozd. Iglasti gozd Rusi imenujejo \xc2\xbbtajga\xc2\xab, v njem pa raste tudi breza._NEWLINE_Ju\xc5\xbeno od pasu tajge raste me\xc5\xa1ani gozd, ki kasneje preide v gozdno stepo, kjer je dreves vedno manj. Stepsko rastlinstvo na jugu preide v polpu\xc5\xa1\xc4\x8davsko, nato pa v pu\xc5\xa1\xc4\x8davsko rastlinstvo.\n_START_SECTION_\nRudarstvo\n_START_PARAGRAPH_\nRusija je bogata z rudami. Ve\xc4\x8dina zalog je v azijskem delu dr\xc5\xbeave.\n_START_SECTION_\nEnergetika\n_START_PARAGRAPH_\nEnergetika je ena izmed strate\xc5\xa1kih panog Rusije, saj Evropa uvozi polovico energije prav iz te dr\xc5\xbeave.\n_START_SECTION_\nIndustrija\n_START_PARAGRAPH_\nV \xc4\x8dasu Sovjetske zveze se je razvijala te\xc5\xbeka industrija, predvsem \xc5\xbeelezarstva in jeklarstva. \xc5\xa0e leta 1989 so bili prvi na svetu. Proizvodnja od leta 1991 nazaduje. Do 1994 se je zmanj\xc5\xa1ala za skoraj polovico. Industrija je danes zastarela in povzro\xc4\x8da onesna\xc5\xbeevanje okolja.\n_START_SECTION_\nNafta in plin\n_START_PARAGRAPH_\nNajve\xc4\x8dja nahajali\xc5\xa1\xc4\x8da nafte in zemeljskega plina so v Zahodnosibirskem ni\xc5\xbeavju. Rusija je po na\xc4\x8drpanem zemeljskem plinu na prvem mestu, po nafti pa na tretjem mestu na svetu. Plin in nafto po\xc5\xa1ilja po naftovodih in plinovodih prek Urala tudi v druge evropske dr\xc5\xbeave.\n_START_SECTION_\nKmetijstvo\n_START_PARAGRAPH_\nZaradi podnebnih omejitev v ve\xc4\x8djem delu dr\xc5\xbeave je za kmete na voljo malo obdelovalnih povr\xc5\xa1in. Najve\xc4\x8d pridelujejo \xc5\xbeita, predvsem p\xc5\xa1enico, je\xc4\x8dmen, r\xc5\xbe in koruzo. Od \xc5\xbeivinoreje sta najpomembnej\xc5\xa1i govedoreja in pra\xc5\xa1i\xc4\x8dereja.'